Engles (gramatica)

La **gramatica de engles** es un corpo de regulas cual descrive la strutur de espresas en la lingua engles. Engles ave multe varias istorial, sosial e rejional, cual difere de la gramatica asi descriveda.

Engles ave oto **clases** de parolas: nomes, determinantes, pronomes, verbos, ajetivos, averbos, preposadas e juntas. Nomes, verbos, ajetivos e averbos es clases abrida, cual aseta fasil membros nova. La otras es clases cluida. Per esemplo, lo es rara ce un pronom nova entra a la lingua.  Parolas en engles no es normal marcada per clase, e alga es membros de plu ca un clase. Per esemplo, *run* pote es usada como un nom o un verbo. A la otra lado, engles ave multe afisas de deriva cual causa un cambia de clase.

Parolas combina per formi **formulas**. Un proposa normal servi la mesma funsiona como un membro de un clase de parolas. Per esemplo, *me ami Pedro* es un formula cual pote es usada en un frase en la mesma modo como un nom, e donce lo es nomida un formula nomin. Simil, formulas ajetivin e formulas averbin funsiona como ajetivos o averbos. Un formula verbal es composada de un verbo con cualce ojetos o otra dependentes; un formula preposadal es composada de un preposada con sua completinte, e es la plu comun usada como un tipo de formula averbin.

## Nomes
**Nomes** formi la clase de parolas la plu grande en engles. On ave multe sufisas comun per formi nomes de otra nomes o de otra tipos de parolas, como *-hood*, simil como *-ia* en elefen. Nomes pote ance es creada par converti de verbos o ajetivos, como *talk*, cual funsiona esata como *parla* en lfn.

Nomes en engles no ave **seso** gramatical, e en esta modo no sembla la plu de otra linguas indo-european, an si alga nomes refere spesial a persones o animales mas o fema (pe: *mother* e *father*).  Nomes pote es clasida par sua sinifia semantical como **nomes propre** e **nomes comun** (pe: *China* e *frog*). Los pote es ance clasida como **nomes concreta** e **nomes astrata** (pe: *book* e *heat*). Un distingui gramatical es lo entre **nomes contable** e **nomes de masa** (pe: *clock* e *milk*). Nomes contable ave normal formas singular e **plural**. En la plu de casos, la forma plural es creada par ajunta *-s* o *-es*, como en elefen. Formas noncoerente esiste ance (pe: *foot* e *feet*), e un pico de parolas no distingui entre singular e plural (pe: *sheep*).

(Vide nomes en engles)

Nomes engles no es marcada per **caso**, como en alga otra linguas. Ma los ave formas de **posese**, formida par la ajunta de *-'s* (pe: *children's*) o con sola un sinia de elidi (') en la caso de parolas plural cual fini en *-s* o *-es* (pe: *dogs*), e alga parolas cual fini con *-s*.

**Formulas nomin** funsiona gramatical como nomes en frases, per esemplo como la sujeto o ojeto de un verbo. La plu de formulas nomin ave la nom como sua nucleo. Un formula nomin tipal ave la forma asi:
*Determinante + Pre-alterantes + Nom + Post-alterantes/Completinte

En esta strutur:
* La determinante pote es un article (*the, a/an*) o un parola egal. En multe contestos, un determinante es nesesada.
* Pre-alterantes inclui ajetivos e alga formulas ajetivin e nomes usada como alterantes. Ajetivos presede normal sua nomes.
* Un pos-alterante o completinte pote es un formula preposadal, un proposa ajetivin, alga formulas ajetivin o partisipial, o un proposa dependente o proposa infinitival cual conveni a la nom.

Un esemplo:
**that + rather attractive + young + college + student + to whom you were talking*
**det + pre-alt (formula aj) + pre-alt (aj) + pre-alt (nom alt) + NOM + post-alt (proposa nomin)

En engles, formulas nomin pote es **aposada**, cuando du formulas nomin refere a la mesma cosa), per esemplo "the president Abraham Lincoln" (*la presidente Abraham Lincoln*).

Otra formulas cual pote es usada como un formula nomin:
*formulas formida par la determinante *the* con un ajetivo (pe: *the homeless*, *the English*). Estas es regardada como plurales;
*formulas con un pronom como la nucleo, en loca de un nom;
*formulas formida de un sola pronom de posese (pe: *mine is bigger*);
*formulas de infinitivas o jerundios (en alga locas);
*alga proposas, per esemplo proposas seguente *that* (*ce*) e proposas ajetivin (pe: *what he said*).

## Determinantes
**Determinantes** en engles es un clase peti de parolas. Los inclui:
* la **articles** (*the, a/an*, e en alga contestos *some*);
* alga parolas de **mostra** (*this, that…*);
* alga parolas de **demanda** (*who, what, which…*);
* determinantes de **posese** (*my, your, his, her, our, their, whose…*, e incluinte formulas de posese como *John's* e *the girl's*);
* parolas de **cuantia** (*all, many, few…*);
* **numeros** (*one, two…*)

Determinantes pote es usada en alga combinas, per esemplo *all the water* e *the many problems*.

Determinantes debe es usada en multe contestos per completi un formula nomin. On no pote dise *cat sat on table*, ma debe dise alga cosa como *my cat sat on the table*. Ma, si un nom refere a un clase intera o a un conseta (pe: *dogs are dangerous*, *beauty is subjective*) o con un nom propre, on no usa un determinante.

## Pronomes
**Pronomes** es un clase peti de parolas cual opera en la loca de nomes o formulas nomin. Los inclui pronomes personal, pronomes de mostra, pronomes de relata, pronomes de demanda, e pronomes nondefininte.

La **pronomes personal** de engles, e sua formas de posese,  es:



&nbsp;
Sujeto
Ojeto
Refletante
Determinante de posese

Pronom de posese



pers 1 sing
I
me
myself
my
mine


pers 2 sing
you
you
yourself
your
yours


pers 3 sing
she, he, it
her, him, it&nbsp;
herself, himself, itself&nbsp;
her, his, their, its
hers, his


pers 1 plur
we
us
ourselves
our
ours


pers 2 plur

you

you

yourselves

your

yours



pers 3 plur
they
them
themselves
their
theirs



Jeneral, la person du es *you* per e singular e plural. Ma en alga dialetos, la plural difere: en la SUA sude, on usa *you all* o *y'all*; en alga locas, on usa *you'uns*; e en multe locas, on usa *youse* o *you guys*. Un forma vea de la person du singular es *thou, thee, thyself, thy, thing*. Los es comun en leteratur vea, como la naras de Shakespeare, e en lingua relijiosa.

La person tre singular ave tre varias cual segue la seso natural: *he* es per omes e alga animales mas; *she* es per femes e alga animales fema (e per alga cosas tradisional regardada como fema, como barcones). *It* es usada per cosas, ideas, etc, e como un sujeto pupetin en frases como *It is going to be sunny this afternoon*. En alga situas, la person tre plural es usada como un pronom singular per evita atribui un seso a un membro de un grupo de ambos sesos (pe: *each employee should ensure that they tidy their desk*).

La **pronomes de mostra** en engles es *this* (plural *these*) e *that* (plural *those*), esata como la determinantes de mostra.

La **pronomes de demanda** es *who* (per persones), *what* (per cosas), e *which* (per eleje entre posibles). On pote ajunta *-ever* a tota per asentua la idea de eleje. La forma ojetal de *who* es *whom*, ma lo no es comun usada: on reusa *who* en loca. Tota pronomes de demanda es ance usada como pronomes de relata.

La **pronomes de relata** introdui proposas ajetivin. En engles los es *who* (e sua derivas *whom, whose, whoever*), *which* e *that*. *Who* refere a persones. *Which* es usada per cosas. La pronom segue la nom o formula nomin cual lo altera, e es segueda par la proposa ajetivin (pe: *the man who gave the present…*). Si la pronom es la ojeto de un preposada en la frase seguente, la preposada con la pronom es moveda a la comensa de la proposa ajetivin (pe: * the man to whom I gave the present…*) Ma nota ce un ordina multe plu comun es *the man whom I gave the present to*, *the man who I gave the present to*, e, multe comun, *the man I gave the present to*.

*Whose* indica posese e pote es usada per e persones e cosas (pe: *the man whose car I borrowed*).

*That* pote refere a e persones e cosas, ma no pote segue un preposada, cuando on debe usa *who* o *which*. Si *that* no es la sujeto de la proposa ajetivin, on no debe usa lo (*the song I listened to yesterday*).

La parola *what* es ance usada per introdui proposas cual pare como proposas ajetivin, ma no ave un nom a cual los refere — pd: per introdui proposas nomin (*I like what he likes*).

*There* es usada como un pronom pupetin en alga frases, tipal con un verbo nontransitiva. La sujeto *lojical* de la verbo apare como un completinte pos la verbo. La usa la plu comun es per indica la esiste de alga cosa (*there is a heaven* en loca de *a heaven exists*; *there have been a lot of problems lately* en loca de *a lot of problems happened lately*). Normal, la verbo indica esce la sujeto "lojical" es singular o plural, ma la corti *there's* es comun en loca de *there are*.

*There* pote es inversada en demandas como otra sujetos: *Is there a test today?*

Otra pronomes en engles es comun la mesma como la determinantes, como *many, a little*, etc. En alga casos, la pronom difere, pe: *none, nothing, everyone, somebody*, etc.

## Verbos

**Verbos** es la clase du en cuantia, pos nomes. La forma fundal de un verbo engles no es normal marcada par un coda. Ma on ave alga sufisas cual es comun usada per formi verbos, como *-ate, -fy, -ise/-ize*, etc. Multe verbos ave ance prefisas como *un-, out-, over-, under-*, etc. Alga verbos pote ance es creada direta de nomes e ajetivos, pe: *snare, nose, dry, calm*, etc.

La plu de verbos ave tre o cuatro formas infletada:
*la **person tre singulal** fini en *-s/-es* (pe: *writes, botches*);
**la verbos *have, do, say* ave un person tre singular noncoerente (*has, does, says* – la du final es pronunsiada *daz* e *sez*)
*la **partisipio presente** e la **jerundio** fini en *-ing* (pe: *writing*);
*la **tempo pasada** e, en la plu de verbos, la **partisipio pasada** fini en *-ed* (pe: *botched*);
**sirca 100 verbos noncoerente ave formas diferente per la partisipio pasada (pe: *written*).

La verbo *be* ave la cuantia la plu grande de formas noncoerente (*am, is, are* per la presente, *was, were* per la pasada, e *been* per la partisipio pasada).

La forma **continuante** de verbos es composada de formas de *be* con la partisipio presente en *-ing*: *am/is/are/was/were writing*.

La forma **perfeta** es composada de formas de *have* e la partisipio pasada: *have written, have been written…*.

La **futur** es construida con *will* e la radis de la verbo: *will write, will be writing, will have written…*. *Shall* es usada en loca de *will* en alga situas e dialetos.

La forma **dependente** ("conditional") es composada par usa *would* en loca de *will*, con la radis de la verbo: *would write, would be writing, would have written…*. *Should* es usada en modo simil, con un sinifia cual inclui la idea de obliga.

La **infinitiva** es la radis de la verbo (pe: *be, write, play*), e es usada par se mesma o pos *to*. On pote usa ance otra formas, como *(to) have written, (to) be writing*, etc).

La verbo de **comanda** per la person du es ance la radis. La sujeto es normal ometeda. Otra comandas pote es formida con *let* (pe: *let's go, let them eat cake*).

La **sujunta presente** no es multe usada, estra alga espresas tradisional. Lo es la mesma como la infinitiva. La **sujunta pasada**, ance no multe usada, esiste sola per *be*: *if I were rich*.

La **vose pasiva** es formida par usa la verbo *be* (en la tempo o otra forma cual conveni) con la partisipio pasada de la verbo: *he was killed, I have been hurt*, etc. La sujeto orijinal pote es reintroduida a la frase par usa un formula preposadal con *by* (pe: *he was killed by an intruder*).

Engles ave un colie peti de **verbos modal**, incluinte *can, could, might, must, shall, will, would*. Estas no cambia per person o numero e no ave formas infinitival o partisipial. Los es segueda par la infinitiva, sin *to*. Otra verbos modal es segueda par *to*, como *dare to, need to, ought to, used to* e *have to*. Esta verbos, como ance *be*, no funsiona como otra verbos en demandas e cuando negada. Per esemplo, on debe dise *could he walk?* e no *did he could walk?*, *he couldn't walk* e no *he didn't could walk*, *are you coming?* e no *do you be coming?*, *he isn't coming* e no *he does not be coming*.

Un frase es negada par usa la paroleta *not*. Lo es poneda ante la verbo major, ma pos cualce verbo modal o aidante. En demandas con *not*, on manteni la mesma ordina (*should he not pay?*). Ma la plu de verbos modal ave cortis cuando negada (*don't, can't, isn't*, etc), e en parla normal, los continua como cortis an en demandas (*shouldn't he pay?*). Per la plu de verbos, la forma **negada** es construida par usa formas de *do*: *I don't sing*, *he didn't walk*, etc.

Si otra parolas negante (pe: *never, nobody, nothing*, etc) es incluida en la frase, on debe no usa *not/-n't* - o, si on vole usa *not/-n't*, on no pote usa esta otra parolas, car engles no permete *negas duple*. Ma si on usa *not/-n't*, on pote usa parolas afirmante (pe: *ever, anybody, anything*, etc) en la frase per replica la sinifia de usa parolas negante sin *not/-n't*. Per esemplo:
**they don't hurt people*
**they don't hurt anyone*
**they never hurt people*
**they don't ever hurt people*

Per la plu de verbos, demandas es construida par usa ance formas de *do* ante la sujeto: *did he walk?*, *does John sing?*, *didn't I already tell you that?*, etc. La responde pote inclui la *do* o no: *he walks/he does walk, John sings/John does sing*, etc. Natural, la *do* es incluida si la responde es negada: *no, he doesn't walk*. Si la frase inclui un verbo modal o *be*, on usa acel verbo modal en loca de *do*, pe: *can she dance? am I on time?*, etc.

Si la sujeto de un demanda es un pronom de demanda, la verbo segue la sujeto, como en frases direta: *who is going tonight?*

Nota ce engles ave multe cortis per verbos como *be, do*, e *have*, como *isn't, don't, haven't* e *I'm, he's, they've*, etc.

Un verbo, con sua dependentes, es un **formula verbin**. La dependentes pote es ojetos, completintes, averbos e formulas averbin. La ojetos e completintes segue normal la verbo. Si un ojeto nondireta es incluida, sin un preposada, lo apare entre la verbo e la ojeto direta. La ojeto nondireta pote ance apare pos la ojeto direta, ma alora lo debe segue la preposada *to*. Jeneral, averbos e formulas averbin segue la ojetos.

## Ajetivos
En engles, **ajetivos** no es marcada par sua forma. Ma multe ajetivos es derivada de nomes o otra parolas par sufisas como *-al, -ful, -ic, -ish, -ous* etc.

Ajetivos pote es usada como alterantes en un formula nomin (pe: *the big house) o en la formula verbin (pe: *the house is big*).  Alga ajetivos pote es sola usada en la un modo o la otra: *a drunken sailor*, *the sailor was drunk*.

Multe ajetivos ave formas de *'compara** e **superioria** con ''-er'' e ''-est'' (pe ''fast > faster > fastest''). Esta es la norma per ajetivos corta e comun. Per ajetivos plu longa o rara, on usa la averbos ''more'' e ''most'' a ante (pe: ''beautiful, more beautiful, most beautiful''). Engles ave ajetivos noncoerente: ''good'' ave ''better, best'', ''bad'' ave ''worse, worst'', e ''far'' ave ''farther/further, farthest/furthest''.

Ajetivos per cualias cual no pote es comparada (como ''pregnant'') e ajetivos per cualias ja estrema (como ''terrified'') no pote ave grados de compara o superioria, estra per efetos comica o metafor.

Un formula ajetivin es un grupo de parolas cual ave la rol de un ajetivo en un frase. Normal, lo ave un ajetivo como sua nucleo, con alterantes e completintes ajuntada. Ajetivos pote es alterada par un averbo o formula averbin a ante: ''very warm, more than a little excited''. Alga pote ance es presededa par un nom o espresa de cuantia: ''fat-free, two-metre-long''.

Completintes cual segue la ajetivo pote inclui estas:
*formulas preposadal (''proud of him'');
*formulas infinitiva (''easy to pick up'');
*proposas (''certain that he was right, unsure where they are'');
*pos comparas, espresas con ''than'' (''better than you'').
Un formula ajetivin pote inclui e alterantes a ante e un completinte a pos, como en ''very difficult to put away''.

Un formula con un completinte pos la ajetivo no pote normal es usada como un alterante ante la nom. En alga casos, lo pote es usada como un alterante pos la nom, como en ''a woman proud of being a midwife''. Alga completintes pote es poneda ante la nom, con la ajetivo ante la nom (''better than you, hard nut to crack''). Final, alga proposas ajetivin pote es formida de otra clases de parolas, como en ''a two-bedroom house, a no-jeans policy''.

== Adverbos ==
**Averbos** altera normal verbos o formulas verbin, ajetivos o formulas ajetivin, o otra averbos o formulas averbin. En alga casos, los altera formulas nomin (''only the boss, quite a lovely place''), pronomes e determinantes (''almost all''), formulas preposadal (''halfway through the movie''), o an frases completa (''frankly, I don't believe you''). Los pote ance mostra un relata entre du proposas o du frases (''he died, and consequently I inherited the estate'').

Multe averbos engles es formida de ajetivos par la ajunta de ''-ly'' (pe: ''hopefully, widely, theoretically'', etc). Un pico de parolas pote es usada como e ajetivos e averbos (pe: ''fast, straight, hard''). La ajetivo ''good'' deveni ''well''. On ave ance multe averbos cual no es derivada de ajetivos, incluinte averbos de tempo, frecuentia, loca, grado e otras. Alga de los deriva de nomes con sufisas como ''-ward'' (pe: ''homeward'') e ''-wise'' (pe: ''lengthwise'').

La plu de averbos ave formas de compara e superioria cual usa ''more'' e ''most'' a ante la averbo. Un cuantia peti ave formas noncoerente: ''much, more, most; a little, less, least; well, better, best; badly, worse, worst; far, farther/further, farthest/furthest''. E alga segue la formas normal per ajetivas corta: ''fast, faster, fastest; soon, sooner, soonest''; etc).

Averbos cual indica la **modo** de un ata es normal poneda pos la verbo e sua ojetos, an si otra locas es comun posible:
*''We considered the proposal carefully.''
*''We carefully considered the proposal.''

Multe averbos de **frecuentia**, **grado** e **sertia** es normal poneda ante la verbo, estra cuando un verbo spesial introdui la verbo major, un caso en cual la averbo vade entre la du:
*''They usually have chips.''
*''She can usually manage a pint.''
*''We are never late.''

Final, la averbos cual indica **tempo** es comun poneda a la comensa de la frase:
*''Yesterday we went on a shopping expedition.''

Un spesie spesial de averbo es lo contenida en un **verbo estendeda** (pe: ''pick up, get on'', etc). Si un verbo-averbo combina como estas ave un ojeto, la averbo pote presede o segue la ojeto. Si la ojeto es un pronom, la averbo es normal pos la ojeto:
*''Pick the pen up.''
*''Pick up the pen.''
*''Pick it up.''

Un **formula averbin** es un formula cual ata como un averbo en la frase. Lo pote ave un averbo per sua nucleo, con sua alterantes e completintes (pe: ''very sleepily, oddly enough'', etc). Un otra spesie de formula averbin es un formula preposadal, pe: ''in the pool, after two years, for the sake of harmony'', etc.

== Preposadas ==
**Preposadas** es un clase cluida de parolas, ma los inclui ance alga espresas cual pote ata como preposadas (pe: ''in front of''). Un preposada pote ave sinifias variosa, comun incluinte sinifias tempal, spasial e astrata. Multe preposadas pote ance ata como averbos. Esemplos: ''of, in, on, over, under, to, from, with, in front of, behind, opposite, by, before, after, during, through, in spite of or despite, between, among'', etc.

Un preposada es normal usada con un formula nomin como sua completinte, e la du partes es nomida un formula preposadal. Un formula preposadal pote es usada como un completinte o alterante pos un nom (pe: ''the man in the car, the start of the fight''); como la completinte de un verbo o ajetivo (pe: ''deal with the problem'' o ''proud of oneself''); o como un formula averbin (vide a supra).

Engles permete la usa de un preposada **abandonada**. Esta aveni en proposas de demanda e proposas ajetival, en cual la pronom de demanda o pronom relatante es moveda a la comensa e la preposada a sua loca orijinal. Esta strutur es evitada en alga formas de engles formal. Per esemplo:
*''What are you talking about?''
*''The song that you were listening to…''

Preposadas abandonada aveni ance en la vose pasive e en otra usas de formulas con la partisipio pasada. En esta casos, la completinte de un formula preposada pote desapare en la mesma modo como un ojeto direta de un verbo: ''it was looked at, I will be operated on, get your teeth seen to''. La mesma pote aveni en alga usas de formulas infinitiva: ''he is nice to talk to, this is the page to make copies of''.

== Juntas ==
**Conjuntas** espresa multe relatas lojical entre parolas, formulas, proposas e frases. La conjuntas xef en engles es ''and, or, but, nor, so, yet'' e ''for''. Los lia du o plu cosas de la mesma spesie, per esemplo:
*du o plu nomes o formulas nomin: ''John, Eric, and Jill; the red coat or the blue one''. Nota ce determinantes pote es repeteda o no.
*du o plu ajetivos, formulas ajetivin, averbos o formulas averbal: ''tired but happy, over the fields and far away''.
*du o plu verbos o formulas verbin: ''he washed, peeled, and diced the turnips'' (con un ojeto compartida); ''he washed the turnips, peeled them and diced them'' (con la ojeto reintroduida pos cada verbo).
*otra cosas egal liada, como prefisas en ''pre- and post-test'' o numeros en ''two or three buildings''.
*proposas o frases liada, como ''we came but they wouldn't let us in; they wouldn't let us in, nor would they tell us why''.

Engles ave ance conjuntas corelatada, en cual un parola es ajuntada ante la cosa prima:
*''either … or (either a man or a woman)'';
*''neither … nor (neither clever nor funny)'';
*''both … and (they both punished and rewarded them)'';
*''not … but,  not only … but also (not exhausted but exhilarated, not only football but also many other sports)''.

**Juntas suordinante** (o **sujuntas**) indica relatas entre proposas, e fa ce la proposa en cual los apare deveni un proposa suordinada (un suproposa). Per esemplo:
*sujuntas de **tempo**: ''after, before, since, until, when, while''.
*sujuntas de **causa e efeto**: ''because, since, now that, as, in order that, so''.
*sujuntas de **oposa** o **sede**: ''although, though, even though, whereas, while''.
*sujuntas de **depende**: ''if, unless, only if, whether or not, even if, in case (that)''.
*la sujunta ''that'', cual produi suproposa de conteni: ''she told us (that) she was ready'' (nota ce ''that'' pote es ometeda).
*sujuntas cual introdui un **suproposa de demanda*': *whether, where, when, how*.

Un sujunta normal aveni a la comensa de sua suproposa, an si multe pote es presededa par averbos (pe: *probably because …, especially if …*)

== Elidis ==

En engles, on pote omete verbos en un responde si los es ja indicada en un conversa.
*On pote omete un verbo a sua verbo aidante: *I can, he isn't, we mustn't*.
*Si no verbo modal ia aveni con la verbo orijinal, on pote usa "do": *I do, he does, they didn't*.
*En alga respondes, on pote omete an la "do": *me too, me neither*.
*On pote fini un demanda con un coda simil simplida: *It's nice, isn't it? There weren't any, were there? I like it, don't you?''